open-index/open-wikipedia-markdown huggingface dataset:
Langkampfen

**Langkampfen** er ein kommune i Distriktet Kufstein i forbundslandet Tirol i Austerrike. Kommunen har ei flatevidd på 26,5 km² og i kring 4&nbsp;200 ibuarar. Den omfattar dei tre landsbyane Unterlangkampfen, Oberlangkampfen og Niederbreitenbach. Kommunesenteret ligg 504 meter over havet, 8 kilometer sørvest om byen Kufstein.

## Kjelder


**Denne artikkelen bygger på «[[:de:Langkampfen|Langkampfen]]» frå ,  den 30. juni 2019.*
Patriark

**Patriark** er ein mann med ei særskild stilling som leiar eller stamfar for ei gruppe. Opphavleg viste omgrepet til ein far eller leiar for ein familie eller klan. I fleire kyrkjesamfunn, særleg i ortodoks kristendom, er «patriark» tittelen til den øvste leiaren for samfunnet.

I bibelsk samanheng viser «patriark» særleg til dei tre stamfedrene for jødane, Abraham, Isak og Jakob.
Patriarkane er nemnde i amida-bøna.

## Kristne patriarkar etter stad

* Addis Abbeba (etiopisk-ortodoks)
* Alexandria (gresk-ortodoks, koptisk, koptisk-katolsk, *[[Den melkittiske patriarken av Alexandria|melkittisk-katolsk]]*, *[[Den latinske patriarken av Alaxandria|romersk-katolsk]]*)
* Antiokia (antiokensk-ortodoks, maronittisk-katolsk, melkittisk-katolsk, *[[Den latinske patriarken av Antiokia|romersk-katolsk]]*, syrisk-katolsk, syrisk-ortodoks)
* Aquileia (romersk-katolsk)
* Armenia (armensk-apostolisk)
* Asmara (eritreisk-ortodoks)
* Babylon (kaldeisk-katolsk)
* Bagdad (assyrisk, kaldeisk-katolsk)
* Beirut (armensk-katolsk, maronittisk-katolsk, syrisk-katolsk)
* Beograd (serbisk-ortodoks)
* Bkerke (maronittisk-katolsk)
* Bourges (romersk-katolsk)
* Brasília (uavhengig-katolsk)
* Bucureşti (rumensk-ortodoks)
* Bulgaria (bulgarsk-ortodoks)
* Chicago (assyrisk)
* Kilikia (armensk-katolsk)
* Damaskus (antiokensk-ortodoks, melkittisk-katolsk, syrisk-ortodoks)
* Eritrea (eritreisk-ortodoks)
* Etsjmiadzin (armensk-apostolisk)
* Etiopia (etiopisk-ortodoks)
* Georgia (georgisk-ortodoks)
* Grado (romersk-katolsk)
* Istanbul (sjå Konstantinopel)
* Jerusalem (armensk, gresk-ortodoks, romersk-katolsk, *[[Den melkittiske patriarken av Jerusalem|melkittisk-katolsk]]*)
* Kairo (sjå Alexandria)
* Karthago (*[[Patriarken av Karthago|vestkyrkja]]*)
* Kiev (ukrainsk-ortodoks, ukrainsk-autokefal-ortodoks)
* Konstantinopel (armensk, gresk-ortodoks, *[[Den latinske patriarken av Konstantinopel|romersk-katolsk]]*, tyrkisk-ortodoks)
* Lisboa (romersk-katolsk)
* Malverne (uavhengig-katolsk)
* Moskva (russisk-gammelortodoks, russisk-ortodoks)
* Mtskheta (georgisk-ortodoks)
* Peć (serbisk-ortodoks)
* Phoenix (uavhengig-katolsk)
* Praha (husittisk)
* Roma (romersk-katolsk)
* Romania (rumensk-ortodoks)
* Salt Lake City (mormonsk).
* Serbia (serbisk-ortodoks)
* Sofia (bulgarsk-ortodoks)
* Tyrkia (tyrkisk-ortodoks)
* Ukraina (ukrainsk-ortodoks, ukrainsk-autokefal-ortodoks)
* Venezia (romersk-katolsk)
* Vestindia (*[[Patriarken av Vestindia|romersk-katolsk]]*)
* Austindia (*[[Patriarken av Austindia|romersk-katolsk]]*)

## Kjelder


**Delar av denne artikkelen bygger på «[[:nb:Patriark|Patriark]]» frå ,  den 30. juni 2019.*  
 
## Bakgrunnsstoff

* Patriark i Store norske leksikon
Söll

**Söll** er ein kommune i Distriktet Kufstein i forbundslandet Tirol i Austerrike. Kommunen har ei flatevidd på 45,9 km² og i kring 3&nbsp;700 ibuarar. Kyrkja i Söll ligg 703 meter over havet.

Turisme er hovudnæring i kommunen.

## Kjelder

**Denne artikkelen bygger på «[[:de:Söll (Tirol)|Söll (Tirol)]]» frå ,  den 30. juni 2019.*  

## Bakgrunnsstoff

*
Midrasj

**Midrasj** eller **midrash** (hebraisk ) er ei forklaring og fortolking av bibeltekstar av gamle jødiske autoritetar. Omgrepet kan også visa til eit litterært verk som inneheld slike forklaringar.

Ein skil mellom *midrash [[halakha]]*, som hovudsakleg tek for seg lovane frå Mosebøkene, og *midrash aggada*, som tek for seg resten av Tanakh-tekstane.

## Kjelder


**Denne artikkelen bygger på «[[:en:Midrash|Midrash]]» frå ,  den 30. juni 2019.*
Den hebraiske bibelen

**Den hebraiske bibelen** er ei fellesnemning for den delen av Bibelen som opphavleg blei skriven på hebraisk, i jødisk samanheng kjend som Tanakh og i kristendommen Det gamle testamentet. Nokre få tekstar er også skrivne på bibelsk arameisk, hovudsakleg Daniel og Esra.

## Kjelder


**Denne artikkelen bygger på «[[:en:Hebrew Bible|Hebrew Bible]]» frå ,  den 30. juni 2019.*  


## Litteratur

* 
* Kuntz, John Kenneth. *The People of Ancient Israel: an introduction to Old Testament Literature, History, and Thought*, Harper and Row, 1974. ISBN 0-06-043822-3
Gosen

**Gosen** (hebraisk *אֶרֶץ גֹּשֶׁן* eller *ארץ גושן*, *Goshen*) er namnet på ein stad i Egypt omtalt i Den hebraiske bibelen. Gosen er eit område som blir gjeve av farao til israelittane til å bu i etter at Josef henter dei dit. Dette er også landet dei dreg frå under utvandringa frå Egypt. Området låg nord i Egypt, aust for Nildeltaet.

## Gosen i Bibelen
Etter at Josef blei sett som herre over Egypt av farao under hungersnauden i Kanaan sende han bod gjennom brørne sine om at far hans og huslyden med alle eigedelane skulle koma til ham i Gosen, der dei kunne bu. Det blir antyda at Gosen ligg avsides til, ettersom egyptarar reknar gjetarar som avskyelege. Det var i Gosen at Josef blei sameina med faren Jakob etter at han hadde vore slave til Egypt.

I Egypt blei israelsfolket mangfaldig, og etter 17 år i landet døydde Jakob. Heile huset hans, bortsett fra småbarna og små- og storfeet, forlét Gosen for å gravleggja Jakob i heimlandet. Gosen blei også skåna frå den fjerde plaga frå Gud, «for at du skal kjenna at eg, Herren, er midt i landet.» Gosen blei også skåna for haglbygene i den sjuande plaga.

Israelittene omtalte seinare Gosen som «kjøttgrytene i Egypt».

Gosen blir omtalt som eit fruktbart land, og israelittane snakka seinare om «kjøtgrytene» dei kunne eta seg mette frå i Egypt. Namnet «Gosen» blir derfor også brukt symbolsk om eit rikt og fruktbart land.

## Identifisering

I 1885 identifiserte E.H. Naville Gosen som den 20. nomen som låg på det austre Nildeltaet, og var kjend som «Gesem» eller «Kesem» i det 26. dynastiet i Egypt (672–525 f.Kr.). Det dekka vestdelen av Wadi Tumilat, med distriktet Sukkot som austkant og Pithom som hovudby, nordover så langt som ruinane av Piramesse ('landet til Ramses'), og inkluderte både jordbruksland og beitemark.

## Kjelder

**Denne artikkelen bygger på «[[:nb:Gosen|Gosen]]» frå ,  den 1. juli 2019.*  

## Bibelreferansar
Gosen (fleirtyding)

**Gosen** kan visa til:

*Gosen  i Bibelen, ein stad i Egypt
*Gosen-Neu Zittau, ein stad i Brandenburg i Tyskland
*Gosen i Niigata, ein by i Niigata prefektur i Japan
*Gosen på Madla, ein stad i Stavanger i Noreg

;Personar

* Justquinus von Gosen (d. 1636), tysk jurist og politikar
* Theodor von Gosen (1873–1943), tysk kunstnar
Otto Bartsj

**Otto Bartsj** () er ein kirgisisk tidlegare kappgjengar frå Bisjkek som representerte Sovjetunionen i dei store internasjonale meisterskapane i tida 1968-78. Han vann sølvmedaljen på 50 km under europameisterskapen i Roma i 1974, etter han vart nummer 4 på distansen både i EM 1969, EM 1971 og Sommar-OL 1972. Og i EM 1978 kom han for fjerde gong på fjerdeplassen på 50-kilometeren.

### Medaljar og plasseringar i internasjonale meisterskap
*OL 1968 i Mexico-byen: Nr 6 på 20 km – 1.36.16
*EM 1969 i Aten: Nr 4 på 50 km – 4.26.45
*EM 1971 i Helsinki: Nr 4 på 50 km – 4.09.14
*OL 1972 i München: Nr 4 på 50 km – 4.01.35
*EM 1974 i Roma: Sølvmedalje på 50 km – 4.02.38, bakom Christoph Höhne (3.59.05)
*OL 1976 i Montreal: Nr 13 på 20 km – 1.31.12
*EM 1978 i Praha: Nr 4 på 50 km – 3.53.27

## Kjelder

**Denne artikkelen bygger på «[[:fr:Otto Bartsch|Otto Bartsch]]» frå ,  den 1. juli 2019.*  

*
Matriark

**Matriark** er ei kvinne som har status som overhovud for familien, hushaldningar eller stammen sin, ei stammor eller i overført tyding ei eldre, akta kvinne.

Ordet er danna etter mønster frå patriark, og finst også i matriarkat. Det kom til norsk frå engelsk *matriarch*.

Omgrepet er viktig i jødedommen, der dei fire viktigaste matriarkane er Sara, Rebekka, Rakel og Lea. Ifølgje Talmud er berre desse matriarkar og berre Abraham, Isak og Jakob er patriarkar.
Matriarkane er nemnde i nokre former av amida-bøna.

Omgrepet «matriark» blir også brukt om eldre hodyr som leier familiegrupper, som elgar, elefantar og kvalar.
## Kjelder
Beryl Korot

**Beryl Korot** () er ein amerikansk bilet- og videokunstnar fødd i New York. 
Ho er rekna som ein pioner innan videokunst, særleg for arbeid med fleire kanalar og skjermar.
Ofte bruker ho konsept frå vevnad i verka sine, til dømes ved å veva ulike bilde og videoar saman til ein installasjon, eller ved kombinasjonar av video, teikning, måleri og tekstilar.

Korot var student ved University of Wisconsin 1963-1965. I 1967 tok ho ein BA-grad i engelsk litteratur ved Queen's College.

I 1970-åra var ho med på å grunnleggja *Radical Software*, det første tidsskriftet vigd videokunst.

Korot er gift med komponisten Steve Reich, som ho også har samarbeidd med.
Dei har ein son, Ezra Reich (f. 1978).

## Verk
(utval)
* 1973: *Invision* ; *Lost Lascaux Bull* ; *Dishes* ; *Berlin Bees*
* 1974: *Dachau 1974*
* 1976: *Text and Commentary*
* 1990: *Sarai, Abram’s Wife*
* 1993: *The Cave*, samarbeid med Steve Reich
* 2002: *[[Three Tales]]*, samarbeid med Steve Reich
* 2008: *Florence*
* 2009: *Etty*

## Kjelder
Ottestad Idrettslag

**Ottestad Idrettslag** er eit idrettslag heimehøyrande på Ottestad i Stange kommune, stifta 28.mai 1918. Idrettslaget er aktivt med i fotball, handball, langrenn, sykling og volleyball. Tidlegare hadde laget også ei friidrettsgruppe. Laga til Ottestad spelar i gule trøyer og svarte bukser og strømper.

Ottestad IL sitt fotballag for menn har dei seinare åra veksla mellom å delta på nivå fire og fem i seriesystemet. Kvinnelaget deltek i 2019 på nivå tre.

Friidrettsutøvaren Arne Larsen er den mest kjende utøvaren som har vore medlem i Ottestad Idrettslag.

## Kjelder


**Denne artikkelen bygger på «[[:nb:Ottestad IL|Ottestad IL]]» frå ,  den 1. juli 2019.*
Tatjana Sjikolenko

**Tatjana Ivanovna Sjikolenko** () er ein russisk tidlegare spydkastar frå Krasnodar som vann sølv i EM 1998, VM 1999 og VM 2003. Ho representerte etter tur Sovjetunionen, Kviterussland i 1992-95 og frå 1996 Russland. Natalja Sjikolenko er ei eldre syster.

### Aktiv
Tatjana Sjikolenko slo  gjennom i 1993 då ho kom på fjerdeplass ved verdsmeisterskapen i Stuttgart, systera Natalja tok bronsemedaljen. Sjølv vann ho si fyrste internasjonale medalje ved europameisterskapen 1998 i Budapest, ein sølvmedalje. Året etter vann ho ein ny sølvmedalje, under VM 1999 i Sevilla kasta ho 66,37 m. Ho vart slått med 72 cm av Hellas Mirela Manjani og nådde 31 cm lengre enn norske Trine Hattestad.

Etter å ha vorte høvesvis nummer sju og nummer ni ved Sommar-OL i Sydney og Friidretts-VM 2001 i Edmonton, melde Sjikolenko seg på att i medaljestriden under europameisterskapen 2002 i München. Ho enda der opp på fjerdeplass, 26 cm unna bronsen. I sitt siste store meisterskap, VM 2003 i Paris, vann Sjikolenko sitt andre VM-sølv med eit lengstekast på 63,28 m, klart slått av verdsmeister Manjani.

### Medaljar og plasseringar i internasjonale meisterskap
*VM 1993 i Stuttgart: Nr 4 – 65,18 m
*VM 1997 i Aten: Nr 8 – 63,76 m
*EM 1998 i Budapest:  Sølvmedalje – 66,92 m, bakom Tanja Damaske (69,10 m)
*VM 1999 i Sevilla: Sølvmedalje – 66,37 m, bakom Mirela Manjani (67,09 m)
*OL 2000 i Sydney: Nr 7 – 62,91 m
*VM 2001 i Edmonton: Nr 9 – 60,91 m
*EM 2002 i München: Nr 4 – 63,24 m
*VM 2003 i Paris: Sølvmedalje – 63,28 m, bakom Mirela Manjani (66,52 m)

## Kjelder


**Denne artikkelen bygger på «[[:de:Tatjana Iwanowna Schikolenko|Tatjana Iwanowna Schikolenko]]» frå ,  den 1. juli 2019.*  
 


**Denne artikkelen bygger på «[[:en:Tatyana Shikolenko|Tatyana Shikolenko]]» frå ,  den 1. juli 2019.*
Verres

**Gaius Verres** (cirka 115 f.Kr.-43 f.Kr.) var ein romersk embetsmann som vart illgjeten for økonomisk utsuging av folkesetnaden på Sicilia då han var guvernør på øya i 73-71 f.Kr. Han gjekk i eksil for å unngå det klagemålet som vart reist av Cicero på vegner av ibuarane på øya. I ettertid publiserte Cicero, som ikkje ønskte at materialet han hadde samla inn skulle gå til spille, dei fire talene mot Verres. Cicero vann ry som aktor i saka, og talene gjev eit levande, men naturleg nok sterkt farga bilete av tilhøva i Romarriket på denne tida. Talene er delvis omsett til norsk av Samson Eitrem i *Kunstsamleren på Sicilien* (1929).

## Kjelder
Grete Belinda Solberg Barton

**Grete Belinda Solberg Barton** () er ein norsk forfattar. Ho er busett i Flora.

## Bibliografi
### Bøker
*
*
*
*
## Kjelder
*Norsk forfattersentrum. Forfatterkatalogen
Chrono Trigger

***Chrono Trigger*** er eit rollespel utvikla og utgjeve av Square til Super Nintendo Entertainment System i 1995. Gruppa som utvikla spelet inkluderte tre designarar som Square kalla for «Dream Team»: Hironobu Sakaguchi, skaparen av *[[Final Fantasy]]*-serien, Yuji Horii, ein frilans designar og skapar av *[[Dragon Quest]]*-serien, og Akira Toriyama, ein mangateiknar som er kjend for arbeidet sitt med *Draqon Quest* og *[[Dragon Ball]]*. *Chrono Trigger* følgjer ei gruppe av eventyrarar som reiser gjennom tida for å hindre ein global katastrofe.

Spelet var ein kritisk og kommersiell suksess då det vart gjeve ut i 1995. Det vart utgjeve til PlayStation i 1999, i ei utgåve utvikla av Tose. Ei noko utvida utgåve av spelet, også utvikla av Tose, vart utgjeve til Nintendo DS i Japan og Nord-Amerika i 2008 og i Europa i 2009. Nintendo DS-utgåva selde 790 000 kopiar innan mars 2009. *Chrono Trigger* har også vorte utgjeve til Virtual Console, PlayStation Network, iOS-einingar, Android-einingar og Microsoft Windows.

## Kjelder


## Bakgrunnsstoff
* Offisiell nettstad
Super Metroid

***Super Metroid*** er eit action-eventyrspel utvikla og utgjeve av Nintendo til Super Nintendo Entertainment System i 1994. Det er det tredje spelet i *[[Metroid]]*-serien og etterfølgjer hendingane i Game Boy-spelet *[[Metroid II: Return of Samus]]* frå 1991. Spelaren kontrollerer dusørjegeren Samus Aran, som reiser til planeten Zebes for å hente tilbake ein stolen metroid-unge frå leiaren av rompiratane, Ridley. Spelet vart gjeve ut att gjennom tenesta Virtual Console i 2007 og som del av minikonsollen Nintendo Classic Mini: Super Nintendo Entertainment System i 2017. 

Spelemekanikkane i *Super Metroid* fokuserer på utforsking, der spelaren leiter etter oppgraderingar som lét ein nå tidlegare utilgjengelege område. Spelet introduserer fleire nye element til serien, mellom anna ein skjerm som viser forrådet til spelaren og høve til å skyte i alle himmelretningar og diagonalt.

*Super Metroid* fekk god mottaking, særleg for atmosfæren, spelemekanikkane, musikken og grafikken. Sjølv om spelet ikkje selde særleg bra i Japan, gjorde det det betre i Nord-Amerika. *Super Metroid*, saman med *[[Castlevania: Symphony of the Night]]* frå 1997, er godskrivne for å ha etablert undersjangeren «metroidvania» innan dataspel, og har inspirert fleire andre spel innan sjangeren. Det vart etterfølgt i 2002 av *[[Metroid Fusion]]* og *[[Metroid Prime]]*.

## Kjelder


## Bakgrunnsstoff
* Offisiell japansk nettstad
*
Super Mario Maker

***Super Mario Maker*** er eit siderullande plattformspel og ein nivåeditor utvikla og utgjeve av Nintendo. Spelet vart lansert på Wii U i september 2015, og i ei utgåve tilpassa Nintendo 3DS i desember 2016.

*Super Mario Maker* lèt spelarar lage og spele på sine eigne brett basert på dei tidlegare spela *[[Super Mario Bros.]]*, *[[Super Mario Bros. 3]]*, *[[Super Mario World]]* og *[[New Super Mario Bros. U]]*, i tillegg til å kunne dele bretta over internett. Spelet gjer nye verktøy og element gradvis tilgjengelege etter kvart som tida går i spelet, mellom anna det å kunne laste ned og spele på brett laga av andre spelarar.

Ein oppfølgjar med tittelen *[[Super Mario Maker 2]]* vart utgjeve 28. juni 2019 til Nintendo Switch.

## Kjelder


## Bakgrunnsstoff
* Offisiell nettstad
Super Mario Maker 2

***Super Mario Maker 2*** er eit siderullande plattformspel og ein nivåeditor utvikla og utgjeve den 28. juni 2019 av Nintendo til Nintendo Switch. Spelet er oppfølgjaren til *[[Super Mario Maker]]* frå 2015 og introduserer fleire nye funksjonar og verktøy, inkludert tematikk frå *[[Super Mario 3D World]]*.

## Kjelder


## Bakgrunnsstoff
* Offisiell nettstad
Nordisk meisterskap i friidrett 1961

**Nordisk meisterskap i friidrett 1961** vart avvikla på Bislett stadion i Oslo dagane 31. juli til 2. august 1961. Meisterskapen omfatta 19 tevlingar for menn og 11 for kvinner.

Meisterskapen var den fyrste av tre nordiske meisterskap i friidrett, dei andre fann stad i 1963 og 1965.

## Menn
### 100 meter




### 200 m




### 400 m




### 800 m




### 1500 m




### 5&nbsp;000 m




### 10&nbsp;000 m




### 110 m hekk




### 400 m hekk




### 3&nbsp;000 m hinder




### Høgdehopp




### Stavhopp




### Lengdehopp




### Tresteghopp




### Kulestøyt




### Diskoskast




### Sleggjekast




### Spjutkast




## Kvinner
### 100 m




### 200 m




### 400 m




### 800 m




### 80 meter hekk




### Høgdehopp




### Lengdehopp




### Kulestøyt




### Diskoskast




### Spjutkast




## Kjelder
*Arbeiderbladet 1.august 1961
*Arbeiderbladet 2.august 1961
*Arbeiderbladet 3.august 1961
Freshly-Picked Tingle's Rosy Rupeeland

***Freshly-Picked Tingle's Rosy Rupeeland*** er eit eventyrspel utvikla av Vanpool og utgjeve av Nintendo. Det vart utgjeve 2. september 2006 i Japan og eitt år seinare i Europa, den 14. september 2007. Spelet har den middelaldrande antihelten Tingle i hovudrolla, som har opphav frå spela i *[[The Legend of Zelda]]*-serien. For å greie spelet må Tingle samle inn kapital i form av rupees for å kunne kome inn i paradiset Rupeeland. Kapitalen samlar han inn gjennom å mellom anna utføre oppdrag, finne skattar og utforske katakombar.

*Freshly-Picked Tingle's Rosy Rupeeland* var ein kommersiell suksess i Japan, og selde 234 862 kopiar innan slutten av 2007.

## Kjelder


## Bakgrunnsstoff
* Offisiell japansk nettstad
*
Harøy Idrettslag

**Harøy Idrettslag** er eit idrettslag heimehøyrande på Harøya i Sandøy kommune i Møre og Romsdal. Idrettslaget vart skipa 11. februar 1911 og har om lag 300 medlemer. Harøy IL er aktivt med i aerobic, fotball og volleyball. Laga spelar i marineblå drakter.

Romsdalslaget Harøy IL melde seg inn i Sunnmøre Fotballkrins på 1970-talet, då avstandane mot aktuelle motstandarlag på Sunnmøre var meir overkomelege enn mot lag frå delar av Nordmøre. I 1970-80-åra heldt Harøy-laget seg jamnast i 5. divisjon, med gjestedeltaking i 4. divisjon. Frå 1990-åra har fotballaget oftast spelt på nivå seks.

## Kjelder
*NFF-side
Karen Forkel

**Karen Forkel** () er ein tysk tidlegare friidrettsutøvarar frå Wolfen i Sachsen-Anhalt som gjennom 1990-åra høyrde til verdseliten i spydkasting for kvinner. Perioden 1990-94 vann ho to EM-sølv, VM-sølv og OL-bronse i øvinga.

### Aktiv
Knapt 20 år gammal var Forkel nær ved å verte europameister 1990 i Split. Med eit 67,56 meter langt kast enda ho 12 centimeter kortare enn vinnaren, Päivi Alafrantti frå Finland. I mai 1991 landa spydet på 70,20 m i eit stemne i Halle, Forkels lengste kast med den «gamle» spydtypen. Året etter vann ho bronsemedaljen under Barcelona-OL 1992 med eit bestekast på 66,86 m. Deretter kom Forkel på andreplassen både ved VM 1993 i Stuttgart og i EM 1994 i Helsinki, i begge meisterskapane klart slått av norske Trine Hattestad.

Forkels bestekast med den nye spydtypen målte 65,17 meter og vart oppnådd ved eit stemne i Erfurt i juli 1999. Ho kom ikkje med i den tyske troppa til Sommar-OL 2000 i Sydney og la opp ved sesongslutt.

### Medaljar og plasseringar i internasjonale meisterskap
*EM 1990 i Split: Sølvmedalje – 67,56 m, bakom Päivi Alafrantti (67,68 m)
*VM 1991 i Tokyo: Nr 12 – 57,90 m
*OL 1992 i Barcelona: Bronsemedalje – 66,86 m
*VM 1993 i Stuttgart: Sølvmedalje – 65,80 m, bakom Trine Hattestad (69,18 m)
*EM 1994 i Helsinki: Sølvmedalje – 66,10 m, bakom Trine Hattestad (68,00 m)
*OL 1996 i Atlanta: Nr 6 – 64,18 m
*VM 1997 i Aten: Utslått i kvalifiseringa (60,70 m=nr 14)
*VM 1999 i Sevilla: Nr 12 – 54,65 m

## Kjelder


**Denne artikkelen bygger på «[[:de:Karen Forkel|Karen Forkel]]» frå ,  den 2. juli 2019.*
Laura Fogli

**Laura Fogli** () er ein italiensk tidlegare langdistanseløpar frå Comacchio som internasjonalt tevla i maratonløping. Ho vann EM-sølv i 1982, ein prestasjon ho gjentok i 1986.

## Aktiv
Fogli sprang inn til sølvmedalje under europameisterskapen 1982 i Aten, 25 sekundar etter gullvinnar Rosa Mota frå Portugal og 10 sekundar føre bronsevinnar Ingrid Kristiansen frå Noreg. Løpet var det aller fyrste på distansen for kvinner i ein av dei store meisterskapen. Fire år seinare kopierte Fogli medaljefangsten ved EM i Stuttgart, atter må ho seg slått av Rosa Mota.

Under dei olympiske sommarleikane i Seoul hausten 1988 gjorde Fogli unna sitt livs kjappaste maratonløp, tida 2.27.49 heldt til sjetteplass i tevlinga.

## Medaljar og plasseringar i internasjonale meisterskap
*EM 1982 i Aten: Sølvmedalje – 2.36.28, bakom Rosa Mota (2.36.03)
*VM 1983 i Helsinki: Nr 6 – 2.33.31
*OL 1984 i Los Angeles: Nr 9 – 2.29.28
*EM 1986 i Stuttgart: Sølvmedalje – 2.32.52, bakom Rosa Mota (2.28.38)
*OL 1988 i Seoul: Nr 6 – 2.27.49
*VM 1991 i Tokyo: Braut maratonløpet
*EM 1994 i Helsinki: Braut maratonløpet
*VM 1997 i Aten: Nr 24 – 2.43.28

## Kjelder


**Denne artikkelen bygger på «[[:de:Laura Fogli|Laura Fogli]]» frå ,  den 2. juli 2019.*
Castlevania: Aria of Sorrow

***Castlevania: Aria of Sorrow*** er eit plattformspel utvikla og utgjeve av Konami til Game Boy Advance. Det er det tredje og siste spelet i *[[Castlevania]]*-serien på Game Boy Advance og vart utgjeve i Japan, Nord-Amerika og Europa i mai 2003. Produsenten Koji Igarashi, som har leidd produksjonen av tidlegare *Castlevania*-titlar, leidde òg utviklinga av *Aria of Sorrow*. Michiru Yamane returnerte òg for å komponere musikken til spelet, saman med Takashi Yoshida og Soshiro Hokkai.

Handlinga i *Aria of Sorrow* går føre seg i år 2035, etter at Dracula har vorte forsegla vekk etter eit slag i 1999. Spelet følgjer ferda til Soma Cruz, ein tenåring som har motteke okkulte krefter som følgje av å vere eit potensielt ilåt for reinkarnasjonen av Dracula, medan han kjempar mot skikkelsar som vil overta kreftene til den mektige vampyren. *Aria of Sorrow* innlemmar same kombinasjonen av element frå plattformspel og rollespel som det tidlegare *Castlevania*-spelet *[[Symphony of the Night]]*. Det introduserer også fleire nye element til serien, som at spelaren kan ta til seg ferdigheiter frå fiendar via «Tactical Soul»-systemet og ei futuristisk setting, til skilnad frå mellomaldersettinga i mange av dei andre *Castlevania*-spela.

Spelet selde mindre bra i Japan, men gjorde det godt i Nord-Amerika. Dert vart utgjeve på nytt i 2006, i ein dobbel pakke saman med spelet *[[Castlevania: Harmony of Dissonance]]*. Ein oppfølgjar til spelet, *[[Castlevania: Dawn of Sorrow]]*, vart utgjeven i 2005.
 
## Kjelder


## Bakgrunnsstoff
Castlevania: Dawn of Sorrow

***Castlevania: Dawn of Sorrow*** er eit plattformspel utvikla og utgjeve av Konami. Det er det første spelet i *[[Castlevania]]*-serien på Nintendo DS og vart utgjeve i Japan, Nord-Amerika og Europa hausten 2005. Spelet er oppfølgjaren til *[[Castlevania: Aria of Sorrow]]* og byggjer vidare på handlinga til forgjengaren: Dracula er nedkjempa og kreftene hans er overtekne av reinkarnasjonen hans, Soma Cruz. Med hjelp frå allierte unngår Soma å verte ein ny mørk fyrste. Ein kult vert danna for å skape ein ny Dracula ved å ta livet til Soma, medan Soma og dei allierte handlar for å unngå eit slikt utfall.

*Dawn of Sorrow* innlemmar mange trekk frå tidlegare *Castlevania*-spel, som kombinasjonen av element frå plattformspel og rollespel, «Tactical Soul»-systemet frå *Aria of Sorrow* og ein mørk, gotisk atmosfære.
 
## Kjelder


## Bakgrunnsstoff
Kuru Kuru Kururin

***Kuru Kuru Kururin*** er eit hjernetrimspel utvikla av Eighting og utgjeve av Nintendo til Game Boy Advance. Det kom ut 21. mars 2001 i Japan og 22. juni same året i Europa, som ein lanseringstittel. Spelet var offisielt tilgjengeleg i Nord-Amerika først den 11. februar 2016 gjennom Virtual Console til Wii U. *Kuru Kuru Kururin* er den første tittelen i ein serie av tre dataspel, der dei to oppfølgjarane, *Kururin Paradise* og *Kururin Squash!*,  berre har vorte gjevne ut i Japan.

I *Kuru Kuru Kururin* styrer spelaren ein sakte roterande pinneforma fargreie kalla Helirin og må manøvrere henne gjennom labyrintar utan å røre veggene. Spelaren kontrollerer retning og fart på fargreia, der utfordringa kjem av at ho roterer kontinuerleg. Ein kan samle inn bonusar, slå eigne rekordar og prøve å kome gjennom nivåa utan å støyte borti noko. Spelet stør også fleirspelar.
 
## Kjelder
Léon Faucher

**Léon Faucher** () var ein fransk økonom og politikar.

Faucher var fødd i Limoges, men flytta med familien til Toulouse då han var ni. Foreldra blei separaterte i 1816, og Léon Faucher, som stod imot faren sine forsøk på å gjera han til lærling, støtta seg sjølv og mora økonomisk gjennom resten av skulegangen sin ved å designa broderi. Han verka som privatlærar i Paris samtidig som han var student, og bevega seg i retning arkeologi og historie då Julirevolusjonen i 1830 drog han inn i aktiv politisk journalistikk på liberal side. Han var journalist for *Temps* frå 1830 til 1833, då han blei redaktør for ein kort periode for *Constitutionnel*. Han starta ei eiga søndagsavis, *Le Bien public*, som gjekk dårleg økonomisk. I 1834 byrja han arbeida for *Le Courrier français*, og var redaktør for avisa frå 1839 til 1842, då ho fekk nye eigarar..

Faucher var eit tidleg medlem av Société d'économie politique, som blei skipa i 1842 av Pellegrino Rossi.

Han spesialiserte seg på økonomiske spørsmål, og blei ein ivrig talsmann for frihandel. Han føreslo mellom anna ein romansk tollunion som motstykke til dei tyske tollforeiningane.
I 1843 vitja han England for å studera samfunnssystemet der, og gav ut resultat av undersøkingane sine først i *[[Revue des deux mondes]]* og seinare i tobandsverket *Etudes sur l'Angleterre* (1845).

Som frihandelsforkjempar blei Faucher vald inn i det franske underhuset (*Chambre des députés*) for Reims i 1847. Etter Februarrevolusjonen i 1848 blei han medlem av den konstituerade nasjonalforsamlinga for Marne. Under president Louis Napoleon blei han minister for offentlege arbeid i 1848, og deretter innanriksminister. 
Etter eit forsøk på å påverka komande val gjennom brev til prefektar blei han kritisert av nasjonalforsamlinga, og måtte gå av 14. mai 1849. I 1851 blei han innanriksminister att.

Etter Louis Napoleon sitt statskupp 2. desember 1851 trekte Faucher seg frå politikken. Han vigde seg til studiane sine, og bidrog til å grunnleggja *[[Crédit Foncier]]*.

Léon Faucher døydde 15. desember 1854 i Marseille, av tyfoidfeber. Han er gravlagd ved Père Lachaise i Paris.

## Kjelder


**Denne artikkelen bygger på «[[:sv:Léon Faucher|Léon Faucher]]» frå , og «[[:en:|Léon Faucher]]» frå  den 3. juli 2019.* 
*** oppgav desse kjeldene:*
* *[[Svensk uppslagsbok]]*. Malmö 1932.
Kid Icarus: Uprising

***Kid Icarus: Uprising*** er eit skytespel i tredjeperson utvikla av Project Sora og Sora Ltd. og utgjeve av Nintendo til Nintendo 3DS. Det vart utgjeve internasjonalt i slutten av mars 2012 og er det tredje spelet i *Kid Icarus*-serien, det første sidan *[[Kid Icarus: Of Myths and Monsters]]* som kom ut i 1991.

*Kid Icarus: Uprising* går føre seg i ein setting som er laust basert på gresk mytologi. Protagonisten er engelen Pit, som tener gudinna over lyset, Palutena. Når gudinna over mørket, Medusa, returnerer for å øydelegge menneskja, drar Pit på ein serie av oppdrag, først for å kjempe mot henne, deretter mot Hades, herren over underverda. I spelet kontrollerer spelaren Pit, først i segment der han reiser gjennom lufta og skyt på fiendar, deretter i segment på bakken som fungerer som skytespel i tredjeperson. I tillegg til kampanjemodus har spelet modusar der opp til seks spelarar kan tevle mot kvarandre.

*Uprising* var laga av Masahiro Sakurai etter ein førespurnad frå Satoru Iwata om å utvikle ein lanseringstittel til Nintendo 3DS, som då var under utvikling. Spelet har selt over ein million kopiar og fekk hovudsakleg positiv kritikk, særleg for historia, grafikken, musikken og spelemekanikkane, sjølv om kontrollsystemet fekk blanda mottaking.

## Referansar

## Bakgrunnsstoff
*Offisiell nettstad
Breitenbach am Inn

**Breitenbach am Inn** er ein kommune i distriktet Kufstein i forbundslandet Tirol i Austerrike. Kommunen har ei flatevidd på 38 km² og i kring 3&nbsp;500 ibuarar. Landsbyen  Breitenbach ligg 514 meter over havet. Kommunen omfattar elles grendene Haus, Kleinsöll og Schönau.

## Kjelder

**Denne artikkelen bygger på «[[:de:Breitenbach am Inn|Breitenbach am Inn]]» frå ,  den 3. juli 2019.*
Arne Kristiansen

**Arne Kristiansen**  () er opphavleg frå Flora kommune i Sogn og Fjordane. Han  debuterte i 2003 med boka *I livets huskestue : en fortelling om hvordan en ungdom fra kysten opplevet sin skiftende tilværelse verden rundt : fra Russøy til Rio, fra Himalaya til Beerentsberg på Jan Mayen*.
## Bibliografi
### Bøker
* 
* 
* 
* 
## Kjelder
*Biblioteka i Sunnfjord
*Opplysningar om Arne Kristiansen i Biblioteksøk
Karl X av Frankrike

**Karl X** () var konge av Frankrike og Navarra frå 1824 til han abdiserte som følgje av julirevolusjonen i 1830. 

Karl var den yngste sonen til den franske kronprinsen Ludvig Ferdinand og Maria Josepha Carolina av Sachsen. Han var bror av både den avretta Ludvig XVI og Ludvig XVIII, som var den første kongen etter restaurasjonen.

Karl X var først kjend som greven av Artois (fransk *comte d'Artois*) fram til han blei konge av Frankrike i 1824. 
Han blei gift i 1773 med Marie-Thérèse av Savoie (1756–1805), dotter av kong Viktor Amadeus III av Sardinia.
I 1789, i samband med den franske revolusjonen, rømde han frå landet og kom først attende då Napoleon I fall i 1814. Han levde fråskild frå kona si, som døydde i 1805. Karl hadde opphald i Savoie, Torino, Trier og Koblenz før han ved utbrotet av Dei franske revolusjonskrigane i 1792 slo seg ned i Storbritannia, der han budde i London og Edinburgh med elskarinna  Louise de Polastron.

Karl X overtok trona etter broren Ludvig XVIII i 1824. Han blei krona 28. mai 1825. Karl X viste seg å vera ein regent som ønska å vinna tilbake stordommen og den eineveldige makta frå fortida, og dette gjorde han lite populær. Ministeren hans Jules de Polignac vekte også negative reaksjonar. Til sist braut Julirevolusjonen ut, og han blei tvinga til å abdisera. 

Sonen hans, Louis-Antoine, måtte også skriva under på abdikasjonen. Ein eldre son, Karl Ferdinand, hertug av Berry, blei drepen i 1820. Karl Ferdinand fekk likevel ein son, Henri, hertug av Bordeaux, fødd etter at han døydde. Denne sonen kunne dermed gjera krav på den franske trona. Henri blei likevel ikkje innsett som konge etter Karl X. Makta gjekk i staden over til den fjernare slektningen Ludvig Filip.

## Barn
# Louis-Antoine av Artois, hertug av Angoulême (1775-1844)
# Sophie av Artois (1776-1783)
# Karl Ferdinand av Artois, hertug av Berry (1778-1820)
# Marie Therese av Artois (1783)

## Kjelder


**Denne artikkelen bygger på «[[:nb:Karl X av Frankrike|Karl X av Frankrike]]» frå , og «[[:sv:|Karl X av Frankrike]]» frå  den 3. juli 2019.*
The Legend of Zelda: A Link Between Worlds

***The Legend of Zelda: A Link Between Worlds*** er eit action-eventyrspel utvikla og utgjeve av Nintendo til Nintendo 3DS. Det er det syttande spelet i *[[The Legend of Zelda]]*-serien og ein oppfølgjar til *[[The Legend of Zelda: A Link to the Past]]* frå 1991. Spelet vart annonsert i april 2013 og utgjeve i Europa, Australia og Nord-Amerika i november 2013. Ein månad seinare kom det ut i Japan under tittelen *The Legend of Zelda: Triforce of the Gods 2*.

Spelaren styrer den unge eventyraren Link, som har fått i oppdrag å bøte på at det har vorte kaos i kongedømet Hyrule. Trollmannen Yuga fangar prinsesse Zelda og seks andre utvalde, og slepp unna gjennom ein portal til den parallelle verda «Lorule» for å gjenopplive demonen Ganon. Link lærer å projisere seg sjølv på vegger som eit måleri, som lèt han kome seg til tidlegare utilgjengelege område og ferdast mellom Hyrule og Lorule.

*A Link Between Worlds* fekk positive kritikkar og selte over 2,5 millionar kopiar innan fem månader.

## Kjelder

## Bakgrunnsstoff
*
Eduard Hämäläinen

**Eduard Hämäläinen** () er ein tidlegare mangekjempar fødd i Karaganda i den dåverande sovjetrepublikken Kasakhstan. Han tevla etter tur som representant for Sovjetunionen, Kviterussland og Finland. Hämäläinen vann sølvmedaljen i tikamp i tre verdsmeisterskap i rad og dessutan eitt EM-sølv.

## Aktiv
Hämäläinen representerte Sovjetunionen då han vart sjuandemann i tikampen ved VM 1991. Året etter kom han på andreplass i det såkalla meistermøtet i Götzis, deretter vann han Götzis-tevlinga både i 1993, 1994 og 1997. Her var det han i 1994 gjorde sin beste tikamp og sanka 8&nbsp;735 poeng. I 1993 vart Hämäläinen nummer to i verdsmeisterskapen i Stuttgart, ein prestasjon han gjentok i VM 1995 i Göteborg, begge gongane som representant for Kviterussland og slått klart av Dan O’Brien frå USA. 

Hämäläinen hadde busett seg i Finland, fødelandet til oldefaren i farslinja, og representerte landet frå 1997. I sin fyrste sesong som finsk utøvar vann han sitt tredje rake VM-sølv, ved det høvet fann han sin overmann i tsjekkiske Tomáš Dvořák.  Sommaren 1998 sikra Hämäläinen seg enno ein sølvmedalje, i europameisterskapen i Budapest hamna han bak Erki Nool frå grannelandet Estland.

## Medaljar og plasseringar i internasjonale meisterskap
*VM 1991 i Tokyo: Nr 7 – 8&nbsp;233 poeng
*VM 1993 i Stuttgart: Sølvmedalje – 8&nbsp;724 poeng, bakom Dan O’Brien (8&nbsp;817 p)
*EM 1994 i Helsinki: Braut
*VM 1995 i Göteborg: Sølvmedalje – 8&nbsp;489 poeng, bakom Dan O’Brien (8&nbsp;695 p)
*OL 1996 i Atlanta: Nr 5 – 8&nbsp;613 poeng
*VM 1997 i Aten: Sølvmedalje – 8&nbsp;730 poeng, bakom Tomáš Dvořák (8&nbsp;837 p)
*EM 1998 i Budapest: Sølvmedalje – 8&nbsp;587 poeng, bakom Erki Nool (8&nbsp;667 p)
*VM 2001 i Edmonton: Braut

## Kjelder

**Denne artikkelen bygger på «[[:de:Eduard Hämäläinen|Eduard Hämäläinen]]» frå ,  den 3. juli 2019.*  
 

## Bakgrunnsstoff
*
Gerhard Sperling

**Gerhard Sperling** () er ein tysk tidlegare kappgjengar frå Berlin som representerte Aust-Tyskland. Den dauve utøvaren vann i 1971 EM-sølv på 20 kilometer.

## Aktiv
Sperling spesialiserte seg på 20 km kappgang og var ein verdas beste i eit tiår fram til Sommar-OL 1972. Etter to fjerdeplassar på distansen i EM 1966 og 1969, femteplass i Sommar-OL 1968, lukkast han endeleg å vinne ein medalje ved europameisterskapen 1971 i Helsinki. I den finske hovudstaden gjekk han inn til sølvmedalje på tida 1.27.29, slått med knappe ni sekundar av Nikolaj Smaga frå Sovjetunionen. Året etter vart Sperling fjerdemann under sommarleikane i München, han siste store tevling.

Sperling vart austtysk meister på 20 km i 1966, 1968, 1969 og 1971.

## Medaljar og plasseringar i internasjonale meisterskap
*OL 1964 i Tokyo: Nr 9 – 1.33.15
*EM 1966 i Budapest: Nr 4 – 1.31.25
*OL 1968 i Mexico-byen: Nr 5 – 1.35.27
*EM 1969 i Aten: Nr 4 – 1.32.04
*EM 1971 i Helsinki: Sølvmedalje – 1.27.29, bakom Nikolaj Smaga (1.27.20)
*OL 1972 i München: Nr 4 – 1.27.55

## Kjelder

**Denne artikkelen bygger på «[[:de:Gerhard Sperling|Gerhard Sperling]]» frå ,  den 3. juli 2019.*
Malin Hellebø

**Malin Hellebø** () er ein norsk lærar. Ho er frå Lærdal og busett i Oslo. Hellebø har vore programleiar for *Dyrevenn* på NRK Super. 

## Bibliografi
### Bøker
*
*

## Kjelder
*Samlaget
Monte Águila

**Monte Águila** er ein by i Biobío-regionen i Chile. Ifølgje folketeljinga i 2002 hadde han 6&nbsp;090 innbyggjarar.

## Galleri

Fil:Bomberos monte aguila.jpg
Fil:Img-estadio.jpg
Fil:Entrada x yumbel.jpg
Fil:Premiacion O.V.V. 2017 (4).jpg
Fil:Inauguracion Nueva Plaza de Monte Aguila 2017 (103).jpg
Fil:Inauguracion Nueva Plaza de Monte Aguila 2017 (63).jpg
Fil:Carros abandonados mte aguila.jpg

## Kjelder

## Bakgrunnsstoff
NM i alpine greiner 2019

**Noregsmeisterskapen i alpine greiner 2019** vart avvikla i tida frå laurdag 23. til torsdag 28. mars 2019 i Hemsedal. Arrangør for meisterskapen, den 75. noregsmeisterskapen i sitt slag, var NN.

## Menn
### Slalåm



Dato: 24. mars


### Storslalåm



Dato: 24. mars


### Super-g (Vidlåm)



Dato: 25. mars


### Utfor



Dato: 27. mars


### Kombinasjon



Dato: 28. mars


## Kvinner
### Slalåm



Dato: 24. mars


### Storslalåm



Dato: 23. mars


### Super-g (Vidlåm)



Dato: 25. mars


### Utfor



Dato: 27. mars


### Kombinasjon



Dato: 28. mars


## Kjelder
*FIS resultatside
Mat i Albania

**Mat** er ein kommune i regionen Dibër i Albania. Kommunen ligg i den nordlege delen av landet og grensar i nord til regionen Lezhë og i sørvest til regionen Durrës.

Kommunen vart oppretta gjennom ei admininistrasjonsreform i 2014, ved at den tidlegare bykommunen Burrel vart slått saman med landkommunane Baz, Derjan, Rukaj, Macukull, Komsi, Lis og Ulëz. Dei tidlegare kommunane inngår no som kommunaleiningar i den nye storkommunen. Kommunen har hovudsete i Burrel.

## Tidlegare administrativ inndeling
Fram til år 2000 var dei tidlegare by- og landkommunane ein del av distriktet Mat.

## Folketal

## Referansar
Münster i Tirol

**Münster** er ein kommune i Distriktet Kufstein i forbundslandet Tirol i Austerrike. Kommunen har ei flatevidd på 27,7 km² og 3&nbsp;300 ibuarar. Busetnaden i nedre del av Inn-dalen ligg vel 500 meter over havet ved foten av høgfjell.

Turisme og landbruk er viktigaste næringsvegane i Münster.

## Kjelder


**Denne artikkelen bygger på «[[:de:Münster (Tirol)|Münster (Tirol)]]» frå ,  den 4. juli 2019.*
Geithus Idrettslag

**Geithus Idrettslag** er eit idrettslag heimehøyrande på Geithus i Modum kommune. Idrettslaget vart skipa då Modum Skiklubb, Geithus Idrettsforening og Geithus Arbeideridrettslag slo seg saman 18. september 1940. Laget er i dag aktivt med i fotball og skøyter.

## Soge
Geithus IL hadde sine beste år i fotballen i 1950-åra. Sommaren 1953 rykte laget opp i hovudserien og sesongen 1953/54 deltok Geithus i avdeling B av hovudserien. Laget sanka 8 poeng og enda på 7. og neste siste plass i avdelinga. Dermed vart det nedrykk til landsdelsserien.

I 1986 vart europameisterskapen på skøyter for kvinner arrangert på Geithus. Austtyske Andrea Mitscherlich vann tevlinga.

Geithus Idrettslag reknar 16. januar 1892 for skipingsdato, dagen då Modum Skiklubb vart danna. 

## Kjelder
* heimeside
Andreas Kramer

**Jens Andreas Kramer** () er ein svensk mellomdistanseløpar som vann sølvmedaljen på 800 meter under europameisterskapen 2018 i Berlin.

Kramer vart svensk meister på 800 meter i 2017 og 2018. Sommaren 2017 sigra han på distansen ved ungdoms-EM i Bydgoszcz i Polen. Den 25. juli 2018 sette han svensk rekord med tida 1.45,03 ved eit stemne i Karlstad. Vel to veker seinare fekk Kramer same sluttida då han under EM i friidrett 2018 overraskande sprang inn til sølv på 800 m, klart slått av polske Adam Kszczot men med god klaring til verdsmeister Pierre-Ambroise Bosse frå Frankrike på tredjeplass. 

## Kjelder

**Denne artikkelen bygger på «[[:sv:Andreas Kramer|Andreas Kramer]]» frå ,  den 4. juli 2019.*
Zhang Wenxiu

**Zhang Wenxiu** () er ein kinesisk sleggjekastar frå Dalian i Liaoning-provinsen. Ho har vore mellom dei beste sleggjekastarane i verda sidan 2004. Perioden 2007-17 vann Zhang ein sølvmedalje i både VM og Sommar-OL, tre bronsemedalje i VM og ein OL-bronse. Ho sigra i øvinga i asialeikane tre gongar i rad og er to gongar asiameister.

## Aktiv
Berre 15 år gammal vart Zhang nummer 11 i Edmonton-VM 2001. Etter ein sjuandeplass ved Sommar-OL 2004 har ho alltid vore mellom dei fem beste i sleggjetevlinga under friidretts-VM og sommar-OL. Såleis vann ho bronsen ved VM 2007, Sommar-OL 2008, VM 2011 og VM 2013. Zhang vart asiameister i 2005 og 2009, og ho gjekk til topps i sleggjekasting under asialeikane tre gongar i rad; 2006, 2010 og 2014. Under 2014-leikane i Incheon den 28. september fekk ho opp sitt livs lengste kast på 77,33 meter. Då VM i friidrett 2015 fann stad på kinesisk grunn sikra Zhang seg sølvmedaljen, ein ny sølvmedalje tok ho under dei olympiske sommarleikane i Rio de Janeiro året etter. I begge tevlingane var ho ikkje i nærleiken av å tukte verdseinaren Anita Włodarczyk frå Polen.

### Medaljar og plasseringar i internasjonale meisterskap
*VM 2001 i Edmonton: Nr 11 – 61,61 m
*VM 2003 i Paris: Utslått i kvalifiseringa (65,09 m=nr 14)
*OL 2004 i Aten: Nr 7 – 72,03 m
*VM 2005 i Helsinki: Nr 5 – 69,82 m
*VM 2007 i Osaka: Bronsemedalje – 74,39 m
*OL 2008 i Beijing: Bronsemedalje – 73,42 m
*VM 2009 i Berlin: Nr 5 – 72,57 m
*VM 2011 i Daegu: Bronsemedalje – 75,03 m
*OL 2012 i London: Nr 4 – 76,34 m
*VM 2013 i Moskva: Bronsemedalje – 75,58 m
*VM 2015 i Beijing: Sølvmedalje – 76,33 m, bakom Anita Włodarczyk (80,85 m)
*OL 2016 i Rio de Janeiro: Sølvmedalje – 76,75 m, bakom Anita Włodarczyk (82,28 m)
*VM 2017 i London: Nr 4 – 74,53 m

## Kjelder

**Denne artikkelen bygger på «[[:de:Zhang Wenxiu|Zhang Wenxiu]]» frå ,  den 5. juli 2019.*  
 
*
Brixlegg

**Brixlegg** er ein kommune i Distriktet Kufstein i forbundslandet Tirol i Austerrike. Kommunen har ei flatevidd på 9,1 km² og i kring 3&nbsp;000 ibuarar. Landsbyen Brixlegg ligg 534 meter over havet.

Eit smelteverk, det einaste koparverket att i Austerrike, er ein viktig arbeidsplass. Elles bidreg tekstilindustri, ein mineralvassprodusent og vinterturismen til næringsinnkomene i kommunen.

Skirennaren Stephan Eberharter er frå Brixlegg.

## Kjelder


**Denne artikkelen bygger på «[[:de:Brixlegg|Brixlegg]]» frå ,  den 5. juli 2019.*
Thiersee

**Thiersee** er ein kommune i Distriktet Kufstein i forbundslandet Tirol i Austerrike. Kommunen har ei flatevidd på 108,6 km² og 3&nbsp;000 ibuarar. Landsbyen Vorderthiersee, komunnesenteret, ligg 678 meter over havet.

Landbruk, skogbruk og turisme er sentrale næringsvegar i kommunen. 

## Kjelder

**Denne artikkelen bygger på «[[:de:Thiersee|Thiersee]]» frå ,  den 5. juli 2019.*
Vikersund Idrettsforening

**Vikersund Idrettsforening** er eit idrettslag heimehøyrande i  Vikersund i Modum kommune. Laget vart stifta 16. desember 1894 som Vikersund Skiklub. I dag er Vikersund IF aktivt med i fotball, handball, volleyball og ulike skiidrettar; alpint, langrenn, skihopping og snøbrett.

### Soge
Kristian Hovde var ein sentral utøvar i mellomkrigsåra, noregsmeister i 30 km langrenn i 1930 og sølvmedaljevinnar på 17 km under Ski-VM 1931. I dei siste tiåra er det i fremste rekke skihopparane Ole Gunnar Fidjestøl, Sturle Holseter og Line Jahr som har markert Vikersund IF i ymse tevlingar.

Vikersund IF er medeigar i skiflygingsbakken Vikersundbakken.

## Kjelder
* 

**Denne artikkelen bygger på «[[:nb:Vikersund IF|Vikersund IF]]» frå ,  den 5. juli 2019.*
Albansk mat

**Albansk mat** omfattar ei variert blanding av middelhavskost og balkansk husmannskost, med stort innslag av reine, ferske råvarer. Det finst store regionale skilnader og sterke innslag frå italienske, tyrkiske, osmanske og greske mattradisjonar, med olivenolje, eddik, mange grønsaker som tomat, agurk, paprika, oliven og mais, lokalt krydder som basilikum, mynte, oregano og pepar, og ost. Vanleg tilbehøyr er ris, brød eller potet. Ein bruker mykje kjøtt, gjerne lam, storfe og kylling, men også svin, også blant muslimar. Kjøtet blir gjerne tilreidd ved langsom koking. Ved kysten et ein mykje fisk og skaldyr, grilla og fritert. Mange stader et ein også froskelår og hare.

## Kjelder
Rambutan

**Rambutan** (*Nephelium lappaceum*) er eit tropisk frukttre i lønnefamilien. Det er eit breikrona tre som blir opptil 15 m høgt.
Det er nært i slekt med dei liknande fruktene litchi, longan og mamoncillo. 

Rambutan stammar frå Malaysia. Det blir dyrka i heile Søraust-Asia for den velsmakande frukta si, som liknar på litchi. Skalet på frukta er raudt, rosa eller gult med lange hår. Fruktkjøtet er gjennomskinneleg og kvitleg eller svært lyst rosa på farge.

Namnet «rambutan» er avleidd av malaysisk *rambut*, som tyder 'hår'.
I Vietnam blir ho kalla *chom chom* eller *vai thieu*, på kinesisk *shao tzu* og på kambodsjansk *ser mon* eller *chle sao mao*.

## Kjelder
Tarah

**Tarah**  er ein bibelsk figur som opptrer i 1. Mosebok. Han er son av Nahor og stammar opphavleg frå Sem, ein av sønene til Noah.
Han er far til Abram (Abraham), Nahor og Haran. Gjennom Haran er han farfar til Lot.

Tarah budde i Ur i Kaldea, som er blitt identifisert med Ur i Mesopotamia. Haran døydde og etterlét seg sonen Lot. Tarah drog med dei andre to sønene sine, Lot og familiane deira ut frå Ur. Målet deira var Kanaan, men dei slo seg ned i Harran. Her døydde Tarah i ein alder av 205 år. 

Tarah er seinare nemnd i Josvas bok, i ordelag som tyder på at han tilbad «framande gudar».
Han er også nemnd i stamtavler i Første Krønikebok og i Det nye testamentet.

## Kjelder


**Denne artikkelen bygger på «[[:nb:Tarah|Tarah]]» frå ,  den 5. juli 2019.*
Oppreising

**Oppreising** eller **oppreisning** er ein måte å gjenoppretta vørdnad eller ære på, eller godtgjersle etter ei krenking eller ein skade som ikkje er av økonomisk art.

I norsk erstatningsrett viser oppreising til erstatning for ikkje-økonomisk skade, og er regulert i skadeserstatningsloven, som fastset nærare vilkår. Det er eit vilkår at det anten er snakk om skade på person, eller overtreding av visse straffebod. Det er vidare eit vilkår for å få tilkjent oppreising at gjerningsmannen har handla med forsett eller vore grovt aktlaus. Hensikta med oppreising er å gi den som er forulempa ei gjenoppretting for skader som ikkje kan verdsetjast i pengar, til dømes psykiske belastningar og ærekrenking. Straffeprosessloven inneheld særskilde reglar om oppreising for personar som er pågripne eller fengsla for lovbrot det seinare viste seg at vedkomande var uskyldig i (sjå justismord). Det finst også reglar om oppreising i enkelte andre særlover, dømes åndsverkloven.

## Kjelder


**Denne artikkelen bygger på «[[:nb:Oppreisning|Oppreisning]]» frå ,  den 5. juli 2019.*
Den gylne horden

**Den gylne horden** (mongolsk *Altan Orda*) var ein mongolsk stat som oppstod i delar av dagens Russland, Ukraina og Kasakhstan etter delinga av Mongolriket på 1240-talet. På sitt største omfatta området Den gylne horden herska over mesteparten av europeisk Russland frå Uralfjella til Karpatane og langt inn i Sibir. I sør grensa landet til Horden til Svartehavet, Kaukasus og territoria til det mongolske Ilkhanatet.

Hovudstaden til Den gylne horden var Saraj, ei nemning for to ulike byar som begge låg nær elva Akhtuba.

## Avløysarstatar
Etter at Den gylne horden braut saman oppstod det ulike khanat (statar styrte av khanar) i det tidlegare territoriet til staten, som:
* Astrakhan-khanatet
* Kazan-khanatet
* Krim-khanatet
* Sibir-khanatet

Kazan blei erobra av russarane i 1552, Astrakhan i 1556 og Sibir-khanatet i 1582. Krim-khanatet overlevde, til dels som ein vasall av Det osmanske riket, fram til 1783.

## Kjelder


**Denne artikkelen bygger på «[[:nb:Den gylne horde|Den gylne horde]]» frå ,  den 5. juli 2019.*
Prinsesse Gullhår og de tre omreisende trubadurer

***Prinsesse Gullhår og de tre omreisende trubadurer*** er ein norsk musikalsk eventyr- og komiserie. Alle hovudrollene i serien vart spelte av dei tre medlemmene i musikkgruppa Travellin' Strawberries: Ivar Gafseth, Tore Johansen og Erling Mylius, som vart kjende i den norske versjonen av *[[The Julekalender]]* frå 1994. Handlinga i serien fokuserer på tre omreisande trubadurar i Trondheim i Mellomalderen.

Opptaka vart gjort vinteren og sommaren 1996, i Trondheim. Serien var vist på TV2 i påska 1997.

## Referansar

## Bakgrunnsstoff
*
Ubåt-hendingar på 2000-talet

**Ubåt-hendingar på 2000-talet** er ei liste over ulykkar og andre hendingar sidan 2000. Lista er ufullstendig.

## 2000
K-141 «Kursk» frå Russland sokk 12. august 2000.

## 2003
Ombord i Kina sin ubåt nummer 361, med namnet «长城61号» mista alle 70 personar livet, melde styresmaktene i mai 2003. 

## 2004

«Chicoutimi» frå Canada, som var bygd i England, hadde to brannar den 5. oktober 2004. Ein løytnant døydde neste dag under transport til sjukehus.

## 2008
Ombord i  frå Russland, døydde 20 personar den 8. november 2008. 

## 2013
S63 «Sindhurakshak» frå India sokk 14. august 2013. 18 personar døydde.

## 2017
«San Juan» frå Argentina sin marine, men som var bygd i Vest-Tyskland, forsvann 16. november 2017. Mannskapet på 44 døydde.

## 2019
Ombord i AS-12 «Losjarik» frå Russland døydde 14 personar i ein brann, 1. juli 2019.

## Referansar